Mia se KRIMINEEL kry aangrypende musiekvideo! - Plectrum
Musiek Musiek Resensies Musiekvideo Nuwe Vrystellings Resensies
Mia, die talenvolle sangeres uit Potchefstroom, het onlangs haar nuwe enkelsnit, KRIMINEEL, uitgereik en nou is sy terug in die kollig met 'n aangrypende musiekvideo wat perfek by hierdie treffer pas.
Die lied is baie goed ontvang en pronk reeds op die treffersparades van verskeie radiostasies regoor die land.
Mia (oftewel Mariska Pretorius) wat in Klerksdorp grootgeword het glo dat haar musiek 'n passieprojek is, wat nooit moet ophou nie en sy beskou elke geleentheid wat sy kry om op te tree as 'n hoogtepunt. Sy is 'n spontane persoon met 'n positiewe uitkyk op die lewe en het uit ervaring geleer dat sukses nie oornag kom nie, maar dat jy moet veg, vasbyt en deurdruk om jou plek in die musiekbedryf te behou.
KRIMINEEL is nou op alle digitale platforms beskikbaar. Laai die enkelsnit hier af:https://distrokid.com/hyperfollow/mia8/krimineel-mia
Die musiekvideo spreek 'n baie belangrike tema aan en herinner die kyker dat die lewe tydelik is. Die uitbeelding van realiteit is allermins cliché en sal jou aandag hou tot die laaste noot uitdoof. Al wat ons kan sê is: "Knapgedaan!".